# PÁLYÁZATI FELHÍVÁS

## DE Fiatal Fizikus Kutatója Ösztöndíj

# EFOP pályázatból támogatott tudományos ösztöndíj a DE BSc és MSc hallgatói számára

A Debreceni Egyetem Természettudományi és Technológiai Kar Fizikai Intézet Elméleti Fizikai Tanszéke tudományos ösztöndíjpályázatot hirdet a Debreceni Egyetemen tanuló tehetséges fiatal hallgatók számára az EFOP-3.6.2-16-2017-00005 számú "Ultragyors fizikai folyamatok atomokban, molekulákban, nanoszerkezetekben és biológiai rendszerekben" című pályázat keretein belül elméleti jellegű tudományos kutatás végzésére. Az ösztöndíj időtartama hat hónap, 2018. február 1-től (50000 Ft/hó), mely sikeres teljesítés esetén tovább folytatható.

Pályázatot nyújthatnak be a DE TTK Fizikai Intézet alapképzési szakán, mesterképzési szakán, valamint valamely osztatlan tanári szakán tanulmányokat folytató, aktív hallgatói jogviszonnyal rendelkező hallgatók (finanszírozási formától és állampolgárságtól függetlenül).

A pályázat benyújtásához az alábbi dokumentumok szükségesek:

1) Kitöltött pályázati adatlap

(letölthető: https://www.phys.unideb.hu/dtp/hu/hallgatoi\_infok )

2) Önéletrajz

3) Hallgatói jogviszony igazolás

4) Tanulmányi átlag igazolása (legutóbbi két félév)

Jelentkezések leadása az Elméleti Fizikai Tanszék irodájában Kertészné Molnár Zsuzsánál (Bem tér 18/B 1. em. E10 szoba).

További információ: Dr. Csehi András, Elméleti Fizikai Tanszék (Bem tér 18/B 1. em. E5 szoba).

## Pályázat beadási határideje: 2018. január 25.

## Elbírálás ideje: 2018. január 31.